Folk strømmede mandag aften til borgermøde i Sæby Fritidscenter. Det er lokale borgere som har indkaldt til mødet i aften fordi de er i mod planerne om en ny stor havvindmøllepark 4 km uden for Sæbys kyst. Energiaftalen som Folketinget vedtog i 2012 skal sikre endnu mere vindkraft i Danmark. Blandt andet ved opførelsen af vindmølleparker og Sæby er blandt de områder, der nu er i spil. Fronterne er trukket skarpt op mellem kommunen, der stiller sig positiv over for projektet, og borgerne der frygter at vindmøllerne vil medføre værditab på boliger og skræmme turisterne væk. - Vi håber på at få af vide, hvorfor borgerne ikke er blevet bedre informeret. Det bekymrer os, for hvad kommer det til at betyde for vores handelsliv og vores turisme, som vi jo skal leve af, siger Kisser Olsen, medlem af initiativgruppen for borgermødet.

Opsummering:
Lokale borgere fra Sæby har kaldt til møde, fordi er utilfredse med planer om havvindmøller 4 kilometer væk fra kysten.